напрегнати в цилиндричната част бутилки от композитни материали с метални обвивки, при който напреженията на натиск в обвивката и напреженията на опън в намотката при отсъствие на вътрешно налягане се получават при намотаване на усилващи нишки с повишено опъване.
 4.55.
 „Налягане на пълнене“ е налягането на газа в бутилката непосредствено след напълването ѝ.
 4.56.
 „Произведени бутилки“ са завършени и готови за използване бутилки, представителни за нормалното производство, с нанесена маркировка за идентификация и с външно покритие, включващо вградената система за изолация, определена от производителя, но без допълнителна система за изолация или защита.
 4.57.
 „Цяла намотка“ е външна намотка, съставена от подсилваща нишка, навита по обиколката на бутилката и по посока на нейната ос.
 4.58.
 „Температура на газа“ е температурата на газа в бутилката.
 4.59.
 „Намотка върху цилиндричната част“ е външна намотка, съставена от усилваща нишка, намотана по обиколката на предимно цилиндричната част на обвивката така, че намотката не поема никакво значително усилие по направление на надлъжната ос на бутилката.
 4.60.
 „Обвивка“ е съд, използван като газонепроницаема вътрешна обвивка, около която са намотани усилващите нишки така, че да се получи необходимата якост. В стандарта са описани два типа обвивки: метални обвивки, конструирани да поемат усилията заедно с армировката, и неметални обвивки, които не поемат никакво усилие.
 4.61.
 „Производител“ е лице или организация, отговарящи за конструкцията, производството и изпитванията на бутилките за СПГ или ВПГ.
 4.62.
 „Максимално развивано налягане“ е стабилизираното налягане, което се получава, когато в бутилка, напълнена при работното налягане, газът достигне максималната работна температура.
 4.63.
 „Намотка“ е система за усилване, съставена от нишки и смола, нанесени около обвивката.
 4.64.
 „Предварително напрягане“ е процес на използване на самонапрягане или прилагане на контролиран опън при намотаването.
 4.65.
 „Експлоатационен срок“ е времето в години, в продължение на което бутилките могат да се използват безопасно при нормални условия на експлоатация.
 4.66.
 „Стабилизирано налягане“ е налягането на газа след достигане на дадена стабилизирана температура.
 4.67.
 „Стабилизирана температура“е равномерна температура на газа след изчезването на всяко колебание на температурата, причинено от пълненето.
 4.68.
 „Улавяне на ВПГ“ е задържането на ВПГ в затворено пространство с постоянен обем.
 4.69.
 „Криогенна температура“ за целите на настоящото правило са температурите под – 40 °C.
 4.70.
 „Вътрешен съд или резервоар“ е частта от резервоара за горива, в която се намира ВПГ.
 4.71.
 „Външен съд или външна обвивка“ е частта от резервоара за гориво, която обхваща вътрешния съд или резервоар(и) и неговата изолационна система.
 4.72.
 „Горивен хидравличен акумулатор“ е тръбата или горивопроводът, който свързва устройствата за впръскване на гориво.
 4.73.
 „Накрайник за ВПГ“ е устройство, което позволява бързо и безопасно свързване на маркуча за подаване на гориво към гнездото за ВПГ и също такова разединяване на тази връзка.
 4.74.
 „Гнездо за пълнене с ВПГ“ е устройство, свързано с превозно средство или система за съхраняване на гориво, което приема накрайника за пълнене с ВПГ и позволява безопасно прехвърляне на гориво. Гнездото се състои най-малко от корпус на гнездото и обратен клапан, монтиран в корпуса.
 4.75.
 „Фаза на принудително спиране на двигателя“ е периодът от време, през който двигателят с вътрешно горене е